ESSO พุ่งกระฉูด! หลัง Q2/58 พลิกกำไร 3.3 พันลบ.
ESSO พุ่งกระฉูด! หลังเผยงบฯ Q2/58 ณ เวลา 14.34 น. ราคาอยู่ที่ 5.50 บ. บวก 0.45 บ. หรือ 8.91% สูงสุดที่ 5.75 บ. ต่ำสุดที่ 4.98 บ. มูลค่าซื้อขายที่ 9.98 ลบ.โดยปัจจัยที่ส่งผลให้ราคาหุ้นมีการปรับตัวขึ้นแรง คาดว่ามาจากประเด็นที่ ESSO ประกาศงบฯ Q2/58 พลิกกำไร 3.3 พันลบ. จากขาดทุน 628.94 ลบ.
14 ส.ค. 2558

ผู้สื่อข่าวรายงานว่า บริษัท เอสโซ่ (ประเทศไทย) จำกัด (มหาชน) หรือ ESSO ณ เวลา 14.34 น. ราคาอยู่ที่ 5.50 บาท บวก 0.45 บาท หรือ 8.91% สูงสุดที่ 5.75 บาท ต่ำสุดที่ 4.98 บาท มูลค่าซื้อขายที่ 9.98 ล้านบาท ขณะที่ดัชนีตลาดหุ้นไทยโดยรวมบวก 0.12%
โดยปัจจัยที่ส่งผลให้ราคาหุ้นมีการปรับตัวขึ้นแรง คาดว่ามาจากประเด็นที่ ESSO ประกาศผลการดำเนินงานไตรมาส 2/58 สิ้นสุดวันที่ 30 มิ.ย.58 มีกำไรสุทธิ 3.3 พันล้านบาท หรือมีกำไรสุทธิ 0.95 บาทต่อหุ้น เทียบกับช่วงเดียวกันของปีก่อนที่ผลขาดทุนสุทธิ 628.94 ล้านบาท หรือขาดทุนสุทธิ 0.18 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 2.92 พันล้านบาท หรือ 0.84 บาทต่อหุ้น จากช่วงเดียวกันของปีก่อนที่มีขาดทุนสุทธิ 1.33 พันล้านบาท หรือมีกำไรสุทธิ 0.38 บาทต่อหุ้น
ทั้งนี้ ผลการดำเนินงานที่พลิกกำไร เนื่องจากมีกำไรจากการขายส่วนธุรกิจการกลั่นและการจำหน่ายน้ำมันที่ปรับตัวเพิ่มขึ้น ขณะที่ส่วนธุรกิจปิโตรเคมีขาดทุนลดลง และต้นทุนทางการเงินลดลง
 
 